stanford-oval/wikipedia huggingface dataset:
Viipurin kauppatori
Rakennuksia

Viipurin kauppatorin ympäristön rakennuksista tunnetuin on 1550-luvulla valmistunut Pyöreä torni, joka alun perin oli osa kaupunginmuuria. Se on Viipurin linnan ohella myös kaupungin tunnetuin nähtävyys. Muita merkittäviä rakennuksia ovat torialueen koilliskulmalla sijaitseva entinen Suomen Pankin talo sekä Pohjoismaiden Yhdyspankin talo, jotka molemmat on suunnitellut arkkitehti Gustaf Nyström, ja 1906 valmistunut Kauppahalli, joka aikoinaan oli Pohjoismaiden suurin. Vuonna 1912 torin poikki rakennettiin kiskot kaupungin raitiovaunuliikennettä varten ja kauppatorilla oli myös esikaupunkialueilta tulevan linja-autoliikenteen päätepysäkki.
Kuvia rakennuksista

Viipurin kauppahalli
Suomen Pankin talo
Yhdyspankin talo
Aiheesta muualla

Kuvia tai muita tiedostoja aiheesta Viipurin kauppatori Wikimedia Commonsissa
Who Let the Dogs Out?

| ”Who Let the Dogs Out?” Baha Men |
| --- | --- | --- |

Singlen tiedot
 Albumilta: Who Let the Dogs Out
 Julkaistu: 25. heinäkuuta 2000
 Tuottaja(t): Scott Brooks (alkuperäinen) Steve Greenberg
 Tyylilaji: Soca, junkanoo, calypso
 Kesto: 03.18
 Levy-yhtiö: Edel, Artemis, S-Curve, Maverick, Nick
Baha Menin muut singlet
| ”That's the Way I Do It” 1997 | ”Who Let the Dogs Out?” 2000 | ”You All Dat” 2001 |
Who Let the Dogs Out? on kappale, jonka on alun perin sanoittanut ja tuottanut Anslem Douglas (nimellä ”Doggie”) Trinidad and Tobago Carnivalin vuoden 1998 kautta varten. Tähän kiinnitti huomiota Steven Greenberg, joka tuotti sen yhtyeen kanssa, joka sai nimekseen Baha Men. Baha Men teki cover-version kappaleesta ja liitti sen osaksi Rugrats in Paris: The Movie -elokuvaa ja sen soundtrack-levyä. Sen jälkeen kappale julkaistiin vuonna 2000 singlenä, ja siitä tuli yhtyeen ensimmäinen menestynyt kappale Yhdysvalloissa ja Britanniassa.
Kappale oli Yhdysvalloissa Billboard Hot 100 -listan sijalla 40. ja Britanniassa Britannian singlelistan toisella sijalla. Se oli Britanniassa vuoden 2000 neljänneksi myydyin kappale ja siitä tuli yksi niistä parhaiten myyneistä singleistä, jotka eivät ole saavuttaneet listan kärkisijaa. Kappale menestyi myös Australiassa, jossa se nousi listan ykköseksi. Kappale voitti Grammyn vuoden 2001 Grammy-palkintogaalassa sarjassa ”Paras dance-levytys”.
Käännös suomeksi
Volcana (DC Comics)

| Volcana |
| --- | --- |
 Volcana sarjassa Teräsmies.
Näyttelijä(t):   Peri Gilpin
Ensi- esiintyminen:  ”Where There's Smoke” (syyskuu 1998)
Kustantaja:  DC Comics
Henkilötiedot
Koko nimi:  Claire Selton
Asuinpaikka:  Metropolis
Luonteenpiirteet:  Hallitsee ja manipuloi tulta
Suhteet
Infobox OKNimi-testi OK: 
Volcana, oikealta nimeltään Claire Selton on DC-animaatiouniversumissa esiintyvä kuvitteellinen hahmo. Volcana pystyy hallitsemaan ja manipuloimaan tulta. Hänen ensiesiintymisensä oli Teräsmies-animaatiossa vuonna 1998. Volcana on Livewiren ja Harley Quinnin ohella yksi DC-universumin hahmoista, jotka tekivät ensiesiintymisensä animaatiossa sarjakuvan sijaan. Volcanaa ääninäytteli animaatiosarjoissa Peri Gilpin.
Superman: The Animated Series

Claire Seltonin ollessa teini-ikäinen hänellä havaittiin kyky tuottaa tulta ajatuksen voimalla. Vanhemmat lähettivät tyttärensä Metropolikseen paranormaaliin kouluun opettelemaan hallitsemaan voimansa, mutta myöhemmin hallituksen agentit veivät tytön mukaansa, sillä he aikoivat tehdä hänestä elävän aseen, pyyhkimällä hänen menneisyytensä ja antamalla Clairelle uuden nimen ”Volcana”. Volcana kuitenkin onnistui karkaamaan agenteilta ja tyytyi elämään varkaana. Hän myöhemmin kohtasi Teräsmiehen ja onnistui pakenemaan tältä taistelun jälkeen. Volcana myöhemmin kohtasi agentteja, jotka hänen alkuperäinen vangitsijansa Kurt oli lähettänyt noutamaan hänet. He vangitsevat ja vievät hänet maanalaiseen laitokseen tarkoituksenaan myydä hänet toiselle hallitukselle dissektointitarkoituksiin ja hänen voimiensa lähteen selvittämiseksi. Sillä välin Teräsmies paikantaa ja kuulustelee yhtä agenteista ennen kuin pelastaa Volcanan, joka tuhoaa laitoksen ja yrittää kostaa Kurtille. Samalla kun hän vahingossa sytyttää vetykapselit, jotka räjähtävät ja tainnuttavat hänet, Teräsmies evakuoi laitoksen ja vie Volcanan autiolle saarelle, jossa hän ei voi satuttaa ketään, ja lupaa toimittaa hänelle ruokaa silloin tällöin. Volcana esiintyy myös jaksossa Unity, jossa hän taistelee Terästyttöä vastaan.
Justice League

Volcana esiintyy animaatiosarjan Justice Leaguen jaksoissa Only a dream ja Hereafter. Jaksossa Only a dream Volcana pakenee vankilasta Fireflyn, Solomon Grundyn, Mokkasiinikäärmeen ja Luminuksen kanssa. Oikeuden Puolustajat saavat kaikki karkurit kiinni ja vievät heidät takaisin vankilaan. Jaksossa Hereafter Volcana, Kalibak, Deadshot, Mokkasiinikäärme, Tähtisafiiri ja Livewire juhlivat Teräsmiehen kuolemaa riehumalla kaupungilla.
Justice League Unlimited

Volcana esiintyi Justice League Unlimitedissa yhtenä Cadmus-projektin jäsenenä. Hän myös liittyi Gorilla Groddin johtamaan Tuomion Legioonaan ja taisteli Lex Luthorin puolella syntyneessä kapinassa Tuomion Legioonan hallinnasta. Viimeisessä jaksossa hän taisteli muiden Luthorin puolella taistelleiden sekä Oikeuden Puolustajien kanssa Darkseidiä vastaan.
Videopeleissä

Volcana esiintyi pomovastuksena Superman: Shadow of Apokolips pelissä. Volcana esiintyi pomovastuksena myös pelissä Superman: Countdown to Apokolips.
Yasutarō Koide

| Yasutarō Koide> Henkilötiedot |
| --- | --- |
Syntynyt: 13. maaliskuuta 1903 Tsuruga, Fukuin prefektuuri, Japani
Kuollut: 19. tammikuuta 2016 (112 vuotta) Nagoya, Japani
Yasutarō Koide (jap. 小出 保太郎 Koide Yasutarō, 13. maaliskuuta 1903 – 19. tammikuuta 2016) oli japanilainen, josta tuli maailman vanhin elossa oleva mies Sakari Momoin kuoleman jälkeen 5. heinäkuuta 2015. Hänestä tuli vanhin Aichin prefektuurissa asuva ihminen 31. maaliskuuta 2014. Hän asui Moriyama-kussa, Nagoyassa. Hän muutti Nagoyaan 106-vuotiaana.
110-vuotiaana Koide pystyi vielä lukemaan sanomalehtiä ilman silmälaseja ja syömään ilman tekohampaita.[lähde? ]
Koiden kuoltua maailman vanhimman miehen titteli siirtyi puolalaissyntyiselle israelilaiselle Yisrael Kristalille (15. syyskuuta 1903 – 11. elokuuta 2017).
X60

| X60 |
| --- | --- |

Perustiedot
Tyyppi:  sähkömoottorijuna
Liikennöitsijä:  MTR
Valmistaja:  Alstom
Lukumäärä:  83
Valmistusvuodet:  2005-2008
Numerointi:  6001-6071
Istumapaikkoja:  374
Tekniset tiedot
Huippunopeus:  160 km/h
Paino:  206 t
Pituus:  107 000 mm
Vaunujen lukumäärä:  6 kpl
Leveys:  3 258 mm
Korkeus:  4 280 mm
Pyörästö:  Bo'(Bo')(Bo')(Bo')(2')(Bo')Bo'
Moottorin teho:  3000 kW
X60 on Alstomin valmistama moottorivaunujuna, joka on käytössä Tukholman paikallisjunaverkossa. Junayksiköitä on yhteensä 83 kappaletta. Junat otettiin käyttöön vuonna 2005, jolloin niillä korvattiin pääsääntöisesti vanhimmat, epäluotettavat X1-mallisarjan junat. Vuonna 2017 viimeisetkin X10-sarjan junat poistuivat käytöstä, mistä lähtien kaupunkiseudun paikallisjunakalusto on koostunut ainoastaan X60-junista.
Junien hankintaprosessi käynnistyi 1990-luvun alussa, kun Tukholman läänissä liikenteen suunnittelusta vastaava Suur-Tukholman paikallisliikenne SL alkoi suunnitella uusien junien käyttöönottoa. Se tilasi ensin Regina-junia, mutta ne havaittiin epäkäytännöllisiksi, joten SL vuokrasi ne SJ:lle ja käynnisti hankintaprosessin uudelleen.
Teknisiä tietoja

Yksi X60-junayksikkö koostuu kuudesta yhteenliitetystä vaunusta. Junayksikön pituus on 107 metriä. Yhteen junayksikköön mahtuu noin 900 matkustajaa, joista 374 istumaan. Ruuhka-aikaan voidaan liittää kaksi junayksikköä yhteen. X60-junan huippunopeus on 160 km/h.
Aiheesta muualla

Kuvia tai muita tiedostoja aiheesta X60 Wikimedia Commonsissa
Järnväg.net: Motorvagn X60/X61 (Arkistoitu – Internet Archive) (ruotsiksi)
X60 Centralbron-sillalla.
Aasianvihervarpunen

| Aasianvihervarpunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Viherpeipot Chloris
Laji::  spinoides
Kaksiosainen nimi
 Chloris spinoides  (Vigors, 1831) 
Synonyymit
 Carduelis spinoides 
Katso myös
   Aasianvihervarpunen Wikispeciesissä   Aasianvihervarpunen Commonsissa 
Infobox OKNimi-testi OKIUCN-testi OK: 
Aasianvihervarpunen (Chloris spinoides) on tiklien sukuun kuuluva peippolaji.
Se elää Intian niemimaan pohjoisosissa, etenkin Himalajan keskikorkeuksilla ja lisäksi paikoin Kaakkois-Aasiassa: sitä esiintyy Afganistanissa, Bhutanissa, Intiassa, Myanmarissa, Nepalissa, Thaimaassa, Tiibetissä ja Vietnamissa. Sen luontaisia elinalueita ovat lauhkeat metsät ja pensasarot.
Willems

| Willems |
| --- | --- |
 Kaupungintalo
 vaakuna
 Willems
 Koordinaatit: 50°37′58″N, 3°14′21″E 
Valtio:  Ranska
Alue:  Hauts-de-France
Departementti:  Nord
Arrondissementti:  Lille
Pinta-ala:  
 – Kokonaispinta-ala:  5,8 km²
Väkiluku (2020):  3 023 
 – Väestötiheys:  521 as./km²
Kunnan numero:  59660
 
 Kunnan kotisivut 
Infobox OKVirheellinen NIMI-arvo: 
Willems on kunta Pohjois-Ranskassa Nordin departementissa Hauts-de-Francen alueella. Se sijaitsee noin 17 kilometriä Lillen kaupungista itään.
Saint Martinin kirkko
Nykyinen Saint Martinin kirkko on rakennettu vuonna 1854. Sitä edelsi samassa paikassa aiemmin pienempi kirkko. Entisestä kirkosta on vähän tietoa, mutta yhdessä Willemsin keskustasta maalatusta Van Croÿn albumin guasseista vuodelta 1603 se on kuvattuna. Nykyisen kirkon suunnitteli arkkitehti Charles Leroy.
Urheilu

Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Willems–Hem osuuden pituus on 1 420 metriä.
Aiheesta muualla

Kuvia tai muita tiedostoja aiheesta Willems Wikimedia Commonsissa
Aasianturturikyyhky

| Aasianturturikyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Turturikyyhkyt Streptopelia
Laji::  chinensis
Kaksiosainen nimi
 Streptopelia chinensis  Scopoli, 1767 
Katso myös
   Aasianturturikyyhky Wikispeciesissä   Aasianturturikyyhky Commonsissa 
Infobox OKNimi-testi OKIUCN-testi OK: 
Aasianturturikyyhky (Streptopelia chinensis) on eteläaasialainen kyyhkylintu. Sen elinympäristö on hyvin laaja, ulottuen Pakistanista Kiinaan, Taiwaniin, Intiaan, Indokiinaan, Filippiineille ja Indonesiaan aina Timorille saakka. Lajista tunnetaan kolme alalajia. Lajin holotyypin kuvaili Giovanni Antonio Scopoli Kantonista Kiinasta 1768.
Yhdysvaltain Tyynenmeren aika

Tyynenmeren aikavyöhyke merkittynä karttaan punaisella.
Yhdysvaltain Tyynenmeren aika (engl. Pacific Time, lyh. PT) on Pohjois-Amerikassa käytettävä aikavyöhyke. Normaaliaikana siitä käytetään nimitystä Yhdysvaltain Tyynenmeren normaaliaika (engl. Pacific Standard Time, PST) ja kesäaikana nimitystä Yhdysvaltain Tyynenmeren kesäaika (engl. Pacific Daylight Time, PDT). Erotus koordinoidusta yleisajasta on normaaliaikana UTC-8 ja kesäaikana UTC-7.
Tyynenmeren aikavyöhyke peittää suurimman osan Yhdysvaltain ja Kanadan länsirannikkoa sekä osaa Meksikosta; Kalifornia, Washington, Oregon, Nevada, Idaho, Brittiläinen Kolumbia, Yukon, Baja California ja Revilla Gigedon saaret.
Tyynenmeren aika on tunnin edellä Alaskan aikaa, tunnin jäljessä Kalliovuorten aikaa, kaksi tuntia jäljessä keskistä aikaa ja kolme tuntia jäljessä itäistä aikaa.
Aiheesta muualla

"PT – Pacific Time" (timeanddate.com)
Koordinoitu yleisaika
UTC−12 · UTC−11 · UTC−10.30 · UTC−10 · UTC−9.30 · UTC−9 · UTC−8.30 · UTC−8 · UTC−7
UTC−6 · UTC−5 · UTC−4.30 · UTC−4 · UTC−3.30 · UTC−3 · UTC−2.30 · UTC−2 · UTC−1 · UTC−0.44 · UTC−0.25.21
UTC±0 · UTC+0.20 · UTC+0.30 · UTC+1 · UTC+1.24 · UTC+1.30 · UTC+2 · UTC+2.30 · UTC+3 · UTC+3.30 · UTC+4 · UTC+4.30 · UTC+4.51 · UTC+5 · UTC+5.30 · UTC+5.40 · UTC+5.45
UTC+6 · UTC+6.30 · UTC+7 · UTC+7.20 · UTC+7.30 · UTC+8 · UTC+8.30 · UTC+8.45 · UTC+9 · UTC+9.30 · UTC+9.45 · UTC+10 · UTC+10.30 · UTC+11 · UTC+11.30
UTC+12 · UTC+12.45 · UTC+13 · UTC+13.45 · UTC+14
Välikausitakki

| Välikausitakki> Tiedot |
| --- | --- |
Toiminnassa:  1977
Tyylilaji:  suomirock
Kotipaikka:   Suomi
Laulukieli:  suomi
Jäsenet:  Mikko Alatalo   Juice Leskinen   Harri Rinne   Veltto Virtanen  
Levy-yhtiö:  Love Records  
Infobox OKNimi-testi OK: 
Välikausitakki oli suomalainen vuonna 1977 toiminut rockyhtye.
Välikausitakissa soittivat Mikko Alatalo, Juice Leskinen, Harri Rinne ja Veltto Virtanen. Välikausitakki-albumin lisäksi se teki ainoastaan yhden julkisen esiintymisen Ämyrockissa Hämeenlinnassa ja julkaisi yhden singlen ("Ne tekee teistä rehua"/"Deval-voi - Pikajenkka" Love Records LRS 2177).
Diskografia

Välikausitakki (1978,  Love Records)
Yhdysvaltain arvopaperi- ja pörssikomissio

| Yhdysvaltain arvopaperi- ja pörssikomissio  |
| --- | --- |

Perustettu:  6. kesäkuuta 1934
Toimivalta:  Yhdysvaltain liittovaltion hallinto
Päätoimi­paikka:  Washington D.C.
Pääjohtaja:  Gary Gensler
Työntekijöitä:  4 301 (2015)
Vuosibudjetti:  13,9 miljardia dollaria (2016)
Aiheesta muualla
SEC Online
Yhdysvaltain arvopaperi- ja pörssikomissio (engl. United States Securities and Exchange Commission, lyh. SEC) on Yhdysvaltain arvopaperimarkkinoita valvova valtion virasto (independent agency). Se perustettu Securities Act ja Securities Exchange Act -laeilla suuren laman aikaan vuonna 1934. Nykyisin (2018) virastolla on henkilökuntaa noin 4 600.
Komissio valvoo pörssien arvopaperikauppaa, laatii säännöt arvopaperikaupalle ja täydentää niitä. Sen toimivalta kattaa kaikki rekisteröidyissä markkinapaikoissa kaupattavat rahoitusmuodot, kuten obligaatiot, osakkeet, johdannaiset ja raaka-aineet.
Komissio valvoo arvopaperimarkkinoiden sääntöjenmukaisuutta. Sillä on laajat valtuudet paitsi hallinnollisiin myös siviilioikeudellisiin rangaistuksiin sääntöjen rikkomisesta. Lisäksi se voi antaa aineiston Yhdysvaltain oikeusministeriön käyttöön syyteharkinnan käynnistämiseksi. Yleisimpiä SEC:n tutkimukset käynnistäviä rikoksia ovat sisäpiirikauppa, kirjanpitorikos, kurssin vääristäminen ja arvopaperimarkkinoita koskeva tiedottamisrikos. SEC muun muassa laatii yritysten kirjanpitosääntöjä ja valvoo kirjanpitokäytäntöjä.
Komission ja Yhdysvaltain oikeusministeriön mukaan yritysjohto on vastuussa yrityksen riittävästä kirjanpidosta, joka ehkäisee lahjonnan. Sääntöjen mukaan yhdysvaltalainen yritys ei saa syyllistyä lahjontaan myöskään ulkomailla.
Komission johtoon nimitettiin vuoden 2017 alussa Jay Clayton.
Aiheesta muualla

Wikimedia Commonsissa on kuvia tai muita tiedostoja aiheesta .
U.S. Securities and Exchange Commissions kotisivu
Abdullahi Issa

Abdullahi Issa vuonna 1960.
Abdullahi Issa eli Abdullahi Issa Mohamud (somaliksi 'Cabdullahi Ciise Maxamuud') (1922–1988) oli somalialainen poliitikko ja maan ensimmäinen pääministeri, joka oli ministerinä vuosina 1949–1960.
Abdullahi syntyi Hiranin alueella ja oli äitinsä Marera Dinin kasvattama, koska isä kuoli pian hänen syntymänsä jälkeen. Käytyään koraanikoulun Bulo Burtissa, hänen äitinsä muutti lapsineen Mogadishuun, jossa hän pääsi italialaiseen kouluun. Vuosina 1939–1941 Issa työskenteli postivirkailijana Merkan kaupungissa rannikolla Mogadishusta etelään. Sieltä hän muutti liikemieheksi kotikaupunkinsa Bulo Burtiin. Toisen maailmansodan jälkeen Issa liittyi Somali Youth League-puolueeseen ja perusti puolueosaston Bulo Burtiin. Hän nousi yhdeksi puolueen johtohenkilöistä.
Vuonna 1956 Issa valittiin Italian Somalimaan pääministeriksi. Siirtymäkauden hallituksen haasteet oli kovat. Itsenäistyvän maan perustuslaki piti laatia. Naisten poliittinen tasa-arvo piti toteuttaa. Rajakysymys Etiopian kanssa piti vahvistaa. Maan virallisesta kielestä piti sopia. Somalian itsenäistyessä vuonna 1960 pääministeriksi valittiin Aden Abdullah Osman Daar, mutta Issa jatkoi aktiivista toimintaansa ulkoasiainministerinä. Hän osallistui mm. Yhdistyneiden kansakuntien yleiskokoukseen ja Afrikan konferensseihin mm. Lagosissa, Addis Abebassa ja Dakarissa. Uransa aikana Issa toimi myös sisäasiainministerinä ja oikeusministerinä. Siad Barre vanagitsi hänet vallankaappauksessa 1969. Vapauduttuaan 1974 hänet nimitettiin Ruotsin ja Suomen suurlähettilääksi asemapaikkanaan Tukholma. Issa kuoli Roomassa 1988.
Viljo Tolvanen

Viljo Antti Tolvanen (5. kesäkuuta 1887 Oulunsalo – 18. helmikuuta 1976 Hamina) oli suomalainen filosofian tohtori, kustannustoimittaja ja lyseon lehtori.
Viljo Tolvasen vanhemmat olivat kasvatuslaitoksen johtaja Erik Edvard Tolvanen ja Elisabet Laitinen. Hän pääsi ylioppilaaksi Oulun lyseosta 1906 ja valmistui filosofian kandidaatiksi 1909 sekä filosofian lisensiaatiksi ja tohtoriksi 1925. Tolvanen teki opintomatkoja Saksaan, Sveitsiin ja Italiaan 1912, Saksaan, Ranskaan ja Italiaan 1928, Ruotsiin 1931 ja Brittein saarille 1932.
Tolvanen oli Viipurin yhteiskoulun luonnonhistorian ja maantiedon opettajana 1911–1919, Kustannus Oy Otavan palveluksessa maantieteellisten tietokirjojen toimittajana 1919–1932 sekä Haminan yhteislyseossa maantieteen ja luonnonhistorian vt. lehtorina vuodesta 1932 ja vakinaisena vanhempana lehtorina vuodesta 1933. Hän oli Kotiseutututkimuksen keskusvaliokunnan sihteerinä 1920–1922 ja Suomalaisuuden liiton ulkosuomalaisten osaston johtajana 1922–1923.
Viljo Tolvanen oli naimisissa vuodesta 1915 Aune Mönkkäsen kanssa.
Julkaisuja

Eteläpohjanmaan ja Satakunnan välisen vedenjakajaseudun geomorfologiasta, Helsingin yliopiston väitöskirja. Suomen maantieteellisen yhdistyksen julkaisuja 11. Helsinki 1917
Der Alt-Päijänne: (Muinais-Päijänne): morphologische Studie, Helsingin yliopiston väitöskirja. Fennia 43,5. Sällskapet för Finlands geografi, Helsingfors 1923
I anledning av professor Ramsays artikel "Nivåförändringar och stenåldersbosättning i det baltiska områder". Fennia 47, 5. Societas geographica Fenniae, Helsingfors 1926
Kansakoulun maantieto: opetussuunnitelmakomitean mietinnön pohjalla. 1. Otava 1927, 3. painos 1932, 4. painos nimellä Kansakoulun maantieto: Opetussuunnitelmakomitean mietinnön pohjalla. 1, Alaluokkien oppimäärä. Otava 1936
Kansakoulun maantieto: opetussuunnitelmakomitean mietinnön pohjalla. 2. Otava 1928, 2. painos 1931, 3. painos nimellä Kansakoulun maantieto: Opetussuunnitelmakomitean mietinnön pohjalla. 1, Yläluokkien oppimäärä. Otava 1937
Koulun maantieto; tekijät J. E. Rosberg ja Viljo Tolvanen. Otava 1931, 3. painos 1932
Toimituksia

Maapallo: maantieteellinen tietokirja: kuvia ja kuvauksia. 2, Eteläiset napamaat ; Pohjoiset napamaat ; Austraalia; toim. J. E. Rosberg ja Viljo Tolvanen. Otava 1923, 1926
Maapallo: maantieteellinen tietokirja: kuvia ja kuvauksia. 1, Maapallon ja sen elämän synty- ja kehityshistoria ; Maapallo ja sen elämä meidän päivinämme; toim. J. E. Rosberg ja Viljo Tolvanen. Otava 1924
Maapallo: maantieteellinen tietokirja: kuvia ja kuvauksia. 3, Etelä-Ameriikka ; Iso valtameri; toim. J. E. Rosberg ja Viljo Tolvanen. Otava 1924
Maapallo: maantieteellinen tietokirja: kuvia ja kuvauksia. 4, Pohjois-Ameriikka; toim. J. E. Rosberg ja Viljo Tolvanen. Otava 1925
Maapallo: maantieteellinen tietokirja: kuvia ja kuvauksia. 5, Väli-Ameriikka ; Atlantin valtameri ; Afrikka; toim. J. E. Rosberg ja Viljo Tolvanen. Otava 1926
Maapallo: maantieteellinen tietokirja: kuvia ja kuvauksia. 6, Pohjois-Afrikka ; Etu-Aasia ; Etu-Intia; toim. J. E. Rosberg ja Viljo Tolvanen. Otava 1926
Kuvia Suomesta: luontoa, elämää, kulttuuria; toim. Kaarlo Hänninen, J. E. Rosberg, Viljo Tolvanen. Otava 1927, ruotsiksi nimellä Bilder från Finland: natur, liv, kultur. Otava 1928
Maapallo: maantieteellinen tietokirja: kuvia ja kuvauksia. 7, Kaakkois-Aasia ; Itä-Aasia ; Sisä-Aasia; toim. J. E. Rosberg ja Viljo Tolvanen. Otava 1927
Maapallo: maantieteellinen tietokirja: kuvia ja kuvauksia. 8, Siperia ; Euroopan Venäjä ; Kaukaasia ; Reunavaltiot; toim. J. E. Rosberg ja Viljo Tolvanen. Otava 1928
Maapallo: maantieteellinen tietokirja: kuvia ja kuvauksia. 9, Etelä-Eurooppa: Ranska, Belgia ja Brittein saaret; toim. J. E. Rosberg ja Viljo Tolvanen. Otava 1929
Maapallo: maantieteellinen tietokirja: kuvia ja kuvauksia. 10, Keski-Eurooppa ja Pohjois-Eurooppa; toim. J. E. Rosberg ja Viljo Tolvanen. Otava 1929
Maat ja kansat: maantieteellinen tietokirja. 1; toim. J. E. Rosberg ja Viljo Tolvanen. Otava 1931
Maat ja kansat: maantieteellinen tietokirja. 2; toim. J. E. Rosberg ja Viljo Tolvanen. Otava 1933
Suomennoksia

Matti Olin : Petsamon muistoja sekä kuvia niiltä mailta. Otava 1921 (alkuteos Minnen från Petsamo)
J. E. Rosberg : Suomen maantiede: oppikoulujen ylempiä luokkia varten. Otava 1921
J. E. Rosberg : Yleisen maantieteen alkeet. Otava 1921
Gustav Braun : Greifswaldin yliopiston Suomi-instituutti. Eripainos Terrasta. Helsinki 1922 (alkuteos Das Institut für Finnlandkunde der Universität Greifswald)
Abdulqawi Ahmed Yusuf

Abdulqawi Ahmed Yusuf (Somalia: Cabdulqaawi Axmed Yuusuf) on somalilainen asianajaja ja tuomari, joka on palvellut Kansainvälisessä tuomioistuimessa vuodesta 2009. Hän toimi tuomioistuimen presidenttinä vuosina 2018–2021.
Xylospongium

Xylospongium
Xylospongium oli antiikin Roomassa käytetty pesuväline, joka oli olennainen osa roomalaista hygieniakulttuuria. Esine koostui pitkästä kepistä, jonka päähän oli kiinnitetty sienieläin (spongia). Xylospongiumia käytettiin erityisesti julkisissa käymälöissä, kuten kylpylöissä.
Käyttö ja hygienia

Xylospongiumia käytettiin henkilökohtaiseen puhdistukseen käymäläkäynnin jälkeen. Antiikin Roomassa ei ollut saatavilla nykyajan mukavuuksia, kuten vessapaperia, joten xylospongium toimi tarkoitukseen kehitetyllä tavalla. Käytön jälkeen xylospongium puhdistettiin huolellisesti vedellä, johon saatettiin lisätä myös etikkaa tai suolaliuosta desinfioinnin parantamiseksi. Tämä oli tarpeen, sillä xylospongiumia saattoi käyttää useampi henkilö samassa julkisessa käymälässä.
Roomalaiset julkiset käymälät olivat enemmän kuin vain saniteettitiloja; ne olivat myös sosiaalisia tiloja, joissa ihmiset tapasivat, keskustelivat ja viettivät aikaa yhdessä. Xylospongium oli siten osa sosiaalista ympäristöä, ja sen käyttö kuvastaa aikansa hygieniakäytäntöjä ja yhteiskunnallisia tapoja. Vaikka nykyisin käytäntö vaikuttaisi epähygieeniseltä, se oli yleinen ja hyväksytty osa roomalaista arkea.
Arkeologiset löydöt

Xylospongiumin käyttö on dokumentoitu sekä kirjallisissa lähteissä että arkeologisissa löydöissä. Esimerkiksi kirjailijat Seneca ja Martialis mainitsevat xylospongiumin teoksissaan. Pompejin ja Herculaneumin kaivauksista on löytynyt xylospongiumin jäänteitä, mikä vahvistaa sen käytön laajuuden ja merkityksen roomalaisessa yhteiskunnassa.
Aasianuuttukyyhky

| Aasianuuttukyyhky |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Columba
Laji::  eversmanni
Kaksiosainen nimi
 Columba eversmanni  Bonaparte, 1856 
Katso myös
   Aasianuuttukyyhky Wikispeciesissä   Aasianuuttukyyhky Commonsissa 
Infobox OKNimi-testi OKIUCN-testi OK: 
Aasianuuttukyyhky (Columba eversmanni) on aasialainen kyyhkylintu, joka on luokiteltu vaarantuneeksi.
Aasianuuttukyyhky on kooltaan noin 30 senttimetriä. Väriltään se on harmaa ja hieman rusehtava. Silmät ja silmärenkaat ovat keltaiset.
Lajin kannan kooksi arvioidaan 15 000–30 000 yksilöä, ja se elää Keski-Aasiassa arviolta 3,1 miljoonan neliökilometrin alueella. Aasianuuttukyyhky pesii Afganistanissa, Iranin koillisosassa, Kazakstanin eteläosissa, Kiinan luoteisosassa, Kirgisiassa, Tadžikistanissa, Turkmenistanissa ja Uzbekistanissa. Laji talvehtii Pakistanissa ja Intian luoteisosassa.
Kansainvälinen luonnonsuojeluliitto IUCN on luokitellut aasianuuttukyyhkyn vaarantuneeksi lajiksi. Sitä uhkaavat metsästys ja muutokset elinalueilla.